"Hea, et niigi läks!" tõdeb  Airlie Beachil reisikonsultandina töötav eestlanna Relika Alliksaar. Neiu on lühikese aja jooksul üle elanud koguni kolm orkaani, sest vaid mõni päev varem käis Airlie Beachist üle orkaan Anthony. Väiksemakaliibrilist Anthonyt tutvustati peaproovina Yasile, kuid tegelikkuses tegi esimene tulija isegi rohkem kurja. Esimene orkaan, aastatagune Ului 20. märtsil läks otse üle Airlie Beachi nagu Anthony - ehk et Relika on näinud ära kahe orkaani keskme ehk "silma".